2018/0249 (COD)

KOMISIJAS PAZIŅOJUMS EIROPAS PARLAMENTAM,



ko izstrādā atbilstīgi Līguma par Eiropas Savienības darbību 294. panta 6. punktam,



par

Padomes nostāju attiecībā uz Eiropas Parlamenta un Padomes Regulas, ar ko tiek izveidots finansiāla atbalsta instruments robežu pārvaldībai un vīzām, kurš ir daļa no Integrētas robežu pārvaldības fonda, pieņemšanu

1.Konteksts

Datums, kad priekšlikums nosūtīts Eiropas Parlamentam un Padomei

(dokuments COM(2018) 473 final – 2018/0249 COD): 2018. gada 12. jūnijs Eiropas Ekonomikas un sociālo lietu komitejas atzinuma datums: 2018. gada 17. oktobris Eiropas Parlamenta nostājas datums (pirmais lasījums): 2019. gada 13. marts Padomes daļējas vispārējas pieejas pieņemšanas datums: Padomes vispārējas pieejas pieņemšanas datums: Trialoga datums, kad tika panākta provizoriska vienošanās: Padomes nostājas pieņemšanas datums: 2019. gada 7. jūnijs 2020. gada 12. oktobris 2020. gada 10. decembris 2021. gada 14. jūnijs

2.Komisijas priekšlikuma mērķis

Šis priekšlikums ir daļa no Komisijas 2018. gada maijā ierosinātās daudzgadu finanšu shēmas (DFS) paketes laikposmam pēc 2020. gada. Kopīgi pasākumi par personu iekšējo robežu šķērsošanu, robežkontrole pie ārējām robežām un kopējā vīzu politika nodrošina Savienības mērķa — personu brīvu pārvietošanos brīvības, drošības un tiesiskuma telpā — sasniegšanu.

Ņemot to vērā, Komisija ierosināja izveidot 2014.–2020. gada Iekšējās drošības fonda pēctecīgo fondu, izveidojot Robežu pārvaldības un vīzu instrumentu (BMVI) kā daļu no Integrētās robežu pārvaldības fonda. Otra Integrētās robežu pārvaldības fonda daļa sastāv no muitas kontroles iekārtu instrumenta (MKII). Komisijas priekšlikuma mērķis par muitas kontroles iekārtu instrumentu ir atzīt muitas dienestu svarīgo lomu, ne tikai atvieglojot tirdzniecību un pasargājot iedzīvotājus no bīstamām un viltotām precēm, bet arī aizsargājot visas mūsu robežas (jūras, gaisa, sauszemes un pasta centrus).

Īpaša integrētas robežu pārvaldības fonda izveide atspoguļo to, ka gan robežu pārvaldība, gan iekšējā drošība ir prioritātes, un katra no tām ir pelnījusi īpašus un mērķtiecīgākus Savienības finansēšanas instrumentus.

Efektīva ES ārējo robežu aizsardzība ir būtiska, lai pārvaldītu migrāciju un nodrošinātu iekšējo drošību nākotnē. Tas ir svarīgi arī, lai saglabātu Šengenas zonu bez kontroles pie iekšējām robežām.

Pēdējos gados ir ieviesti vairāki pasākumi, lai risinātu neatliekamos problēmjautājumus un ieviestu visus svarīgos pamatelementus, kas vajadzīgi, lai nodrošinātu stipras un viedas robežas.

BMVI atbalstīs šos pastāvīgos centienus un vēl vairāk palielinās atbalstu ES ārējo robežu drošībai, īpašu uzmanību pievēršot šādiem aspektiem:

(a)lielākam atbalstam dalībvalstīm saistībā ar ES ārējo robežu drošību;

(b)nodrošināt, ka lielapjoma IT sistēmas, ko izmanto robežu pārvaldībai, ir noturīgas un var netraucēti sadarboties cita ar citu un ar valstu sistēmām;

(c)nodrošināt, ka ES kopējā vīzu politika pielāgojas jauniem drošības apdraudējumiem, ar migrāciju saistītām problēmām un jauno tehnoloģiju attīstības piedāvātajām iespējām.

Finansējumam būtu jāturpina sniegt atbalstu dalībvalstīm, lai veidotu un stiprinātu to spējas šajās jomās un pastiprinātu sadarbību, tostarp ar attiecīgajām Savienības aģentūrām. Turklāt tas palīdzēs nodrošināt līdzīgu robežu aizsardzības līmeni, kompensējot pašreizējās atšķirības starp dalībvalstīm ģeogrāfiskā izvietojuma un pieejamo spēju un resursu atšķirību dēļ.

BMVI piedāvās lielāku elastību salīdzinājumā ar iepriekšējo plānošanas periodu, vienlaikus nodrošinot, ka finansējums tiek novirzīts Savienības prioritātēm un darbībām ar būtisku Savienības pievienoto vērtību. Jauni finansējuma piešķiršanas mehānismi dalītai, tiešai un netiešai pārvaldībai ir paredzēti, lai risinātu jaunās problēmas un prioritātes. Tas ietver tā dēvēto tematisko mehānismu, kas piedāvā dažādas iespējas attiecībā uz īstenošanas veidiem plānošanas periodā.

3.Komentāri par Padomes nostāju